Manowar

שמאל|ממוזער|250px|Manowar בהופעה ב-2016

**Manowar** היא להקת הבי מטאל ופאוור מטאל אמריקאית, אשר הוקמה ב־1980 בניו יורק. Manowar ידועה כלהקה בעלת מילים מאוד מיליטנטיות, המהללות את המלחמה, שפיכות הדמים, והמטאל. בשיריהם, מתארים חברי הלהקה את עצמם כ"מלכי המטאל". סמלי הלהקה הם לוחם שרירי האוחז כלי נשק מימי הביניים בידיו. נשק אחד הוא פטיש מלחמה והשני הוא חרב. סמל נוסף הוא ה־"סמל של הפטיש" (Sign Of The Hammer).

שירי הקרב שלהם למען המטאל הם למעשה מטפורה לחיי היום-יום בהם האדם נלחם נגד העולם, השחיתות בו ובעיות החיים השונות. כל זאת כדי לשרוד. דוגמה לכך היא אלבום הלהקה הנקרא: Fighting The World.

## פירוש השם
פירוש המילים **Man of War** הוא "איש מלחמה" באנגלית או ספינת קרב מסוג אוניית קו בצי הבריטי (ראו אוניות הקו בצי הבריטי). הפירוש "איש מלחמה" מייצג בין השאר את האידאולוגיה המיליטנטית של הלהקה.

## תולדות הלהקה
ג'ואי דימאיו עבד בתור הבסיסט ופירוטכנאי עבור להקת בלאק סבאת' כאשר פגש את הגיטריסט המקורי של Manowar, רוס "הבוס" פרידמן, אשר ניגן בזמן ההוא בלהקה בשם Shakin Street (להקת חימום לבלאק סבאת'). יחד הם העלו את הרעיון ל־Manowar. מאוחר יותר הם גייסו את אריק אדמס כסולן הלהקה ואת המתופף דוני האמזיק.

מנוור הקליטו את אלבומם הראשון ,*Battle Hymns* ("המנוני קרב") בשנת 1982. הסינגל מאלבום זה, *'Dark Avenger*, הכיל קטע קריינות של אורסון ולס. לאחר האלבום הזה, Manowar החליפו חברת תקליטים, והוציאו את אלבומם השני ב-1983, *Into Glory Ride*, שהיה הראשון עם המתופף סקוט קולומבוס (ז"ל). אלבומם השלישי, *Hail To England*, הוקלט ועבר מיקס בשישה ימים בלבד.

הלהקה מרבה להופיע באירופה - בעיקר בגרמניה ובולגריה, בדרום אמריקה (ארגנטינה וברזיל) וביפן.

הלהקה מחזיקה בשני שיאי גינס. השיא הראשון כ"הלהקה הרועשת ביותר בעולם". בהאנובר, גרמניה 1994, בזמן מסע הופעות לקידום האלבום *The Triumph of Steel*, הם השתמשו בעשרה טון של מגברים ברוחב של 13 מטרים ו-7 מטרים גובה שקבעו שיא עולמי חדש, 129.5 דציבלים. באותו הטור הופיעה לראשונה הלהקה ברוסיה שם הם נבחרו ללהקה שהמעריצים היו הכי רוצים לראות תוך שהם משאירים מאחור שמות כמו הביטלס ומייקל ג'קסון. השיא השני כ"הופעת המטאל הארוכה מאז ומעולם" שנמשכה 5 שעות בהופעת הלהקה בקווארנה, בולגריה 2008.

הלהקה השפיעה על להקת הבלאק מטאל באת'ורי במעבר מסגנון הבלאק מטאל למטאל ויקינגי.

בתאריך 21 במאי 2014 הופיעה להקת Manowar באולם האנגר 11 בתל אביב במסגרת סיבוב ההופעות לקידום אלבומם החדש Kings of Metal MMXIV, הגרסה המחודשת של אלבום פריצת הדרך שלהם. לקראת סוף ההופעה, בסיסט הלהקה ומקימה, ג'ואי דימאיו אף נשא נאום בעברית לכבוד הקהל, אשר זכה לראות את להקת Manowar בפעם הראשונה בישראל.

בתאריך 1 באוגוסט 2015 הצטרף לשורותיה של הלהקה, הצלם ועורך הווידאו הישראלי תמיר ברנר ועבר להתגורר בניו-יורק.
בין הקליפים הרבים שתמיר צילם וערך "The Heart Of Steel MMXIV" ,"The Dawn Of Battle Live" ,"Warriors Of The World United Live".
תמיר צילם את סיבוב ההופעות העולמי של הלהקה מאז 2009 ועד היום. ההופעה הראשונה שתמיר הפך כצלם רשמי של הלהקה הייתה ב-Magic Circle Festival III אשר התקיימה ב-18 ביולי 2009, לורליי, גרמניה. תמיר צילם הופעות של הלהקה באירופה, דרום אמריקה וישראל.

הלהקה יצאה בהודעה רשמית ב־27 במאי 2016 על סיבוב ההופעות האחרון "The Final Battle World Tour 2017" לפני פירוק Manowar לאחר 37 שנות פעילות.

## דיסקוגרפיה
### אלבומי אולפן
* (1982) Battle Hymns
* (1983) Into Glory Ride
* (1984) Hail to England
* (1984) Sign of the Hammer
* (1987) Fighting the World (אלבום זהב בגרמניה)
* (1988) Kings of Metal (אלבום זהב בגרמניה)
* (1992) The Triumph of Steel (אלבום זהב בגרמניה)
* (1996) Louder Than Hell
* (2002) Warriors of the World (אלבום זהב בגרמניה)
* (2007) Gods of War
* (Thunder in the Sky (2009
* (2011) Battle Hymns MMXI
* (2012) The Lord of Steel
* (2014) Kings of Metal MMXIV

### אלבומי הופעה חיה
* 1997 Hell on Wheels
* 1999 Hell on Stage
* 2007 Gods of War Live

### אלבומי אוסף
* Manowar Kills 1992
* The Hell of Steel: Best of Manowar 1994
* Anthology 1997
* The Kingdom of Steel 1998
* Steel Warriors 1998

## חברי ההרכב
### חברי ההרכב הנוכחיים
* אריק אדמס - סולן
* אי.וי. מרטל - גיטרה חשמלית
* ג'ואי דימאיו - גיטרת בס
* אנדרס יוהנסון - תופים

### חברי ההרכב לשעבר
* רוס "הבוס" פרידמן - גיטרה חשמלית
* דייוויד שנקל - גיטרה חשמלית
* קארל קנדי - תופים
* סקוט קולומבוס (נפטר)- תופים
* ריינו - תופים
* קארל לוגן - גיטרה חשמלית
* דוני המזיק - תופים

## ראו גם
*פוליטיקה במטאל#שירי הקרב של מנוור - על הכתיבה המיליטנטית של Manowar
*Nanowar

## קישורים חיצוניים

* 
* פורום רשמי של Manowar
* דף הפייסבוק של Manowar 
* 

## הערות שוליים

קטגוריה:ניו יורק: להקות
קטגוריה:להקות רוק אמריקאיות
קטגוריה:להקות פאוור מטאל
קטגוריה:להקות שהיו חתומות במטאל בלייד רקורדס
קטגוריה:אמני גפן רקורדס